న్యూఢిల్లీ : పెద్ద నోట్ల రద్దును అతిపెద్ద విపత్తుగా మాజీ ప్రధాని మన్మోహన్ సింగ్ అభివర్ణించారు. నోట్ల రద్దు దుష్పలితాలను ఆర్థిక రంగం త్వరలోనే చవి చూస్తుందని ఆయన చెప్పారు. కాంగ్రెస్ పార్టీ పెద్ద నోట్ల రద్దుపై ఏర్పాటు చేసిన సదస్సులో మాట్లాడుతూ, మోదీ ప్రభుత్వ నిర్ణయాన్ని ఆయన తీవ్రంగా విమర్శించారు. నోట్ల రద్దు వల్ల పరిస్థితులు రోజురోజుకూ దిగజారుతున్నాయనీ మరింత చేటుకాలం ముందున్నదని ఆయన చెప్పారు. పరిస్థితులు క్రమంగా చక్కబడుతున్నట్టు ప్రధాని మోదీ చేస్తున్న ప్రకటనలను డొల్లమాటలుగా ఆయన కొట్టివేశారు. జిడిపి వృద్ధి రేటు తీవ్రంగా దెబ్బతింటుందని హెచ్చరించారు. ఈ సమావేశంలో మాజీ ఆర్థికమంత్రి చిదంబరం కూడా మాట్లాడారు. నోట్ల రద్దు నిర్ణయం తీసుకున్న రోజు కేబినెట్ సమావేశానికి సంబంధించిన రికార్డులే లేవని చిదంబరం ఆక్షేపించారు. దేశ చరిత్రలో నోట్ల రద్దు వంటి ప్రహసనం మునుపెన్నడూ లేదని ఆయన వ్యాఖ్యానించారు. ఆర్బిఐ ప్రతిష్ట కూడా ప్రమాదంలో పడిందని ఆందోళన వ్యక్తం చేశారు. ప్రభుత్వానికి, ఆర్బిఐకి మధ్య విభేదాలు ఉంటాయనీ, అయితే ఆర్బిఐని ప్రభుత్వ శాఖగా గతంలో ఏ ప్రభుత్వం కూడా భావించలేదని చిదంబరం దుయ్యబట్టారు. జిడిపి ఒకశాతం తగ్గినా దేశానికి 1.5 లక్షల కోట్ల రూపాయలు నష్టమని ఆయన అన్నారు. పెద్ద నోట్ల రద్దును ప్రభుత్వం నల్లధనంపై యుద్ధంగా చెప్పుకున్నదనీ, రద్దయిన నోట్లన్నీ బ్యాంకుల్లోకి వచ్చినందున ఇందులో నల్లధనం ఎంతో చెప్పాలని చిదంబరం డిమాండ్ చేశారు. నల్లధనం గురించి ప్రభుత్వం అతిగా చేసిన ప్రచారం దేశ ప్రతిష్ఠను దెబ్బతీసిందని ఆయన వ్యాఖ్యానించారు. నగదు రహిత వ్యవస్థ ప్రతిపాదనను కూడా తీవ్రంగా ఆక్షేపించారు. నగదు వాడాలా కార్డు ఉపయోగించాలా అన్నది ప్రజలు వ్యక్తిగత ఇష్టమని అన్నారు. నల్లధనంపై పోరు అంటున్న ప్రధాని, ఈ సారి ఇంజినీరింగ్, మెడికల్ కాలేజీల్లో క్యాపిటేషన్ ఫీజులను నివారిస్తారా అని చిదంబరం సవాలు విసిరారు.
newdhilly : pedda notla raddunu atipedda vipattugaa maji pradhaani manmohan sing abhivarninchaaru. notla raddu dushpalitaalanu aardhika rangam twaralone chavi chustundani aayana cheppaaru. congress party pedda notla raddupai erpaatu chesina sadassulo maatlaadutuu, modii prabhutva nirnayaanni aayana teevramgaa vimarsinchaaru. notla raddu valla paristhitulu rojurojuku digajaarutunnaayanii marinta chetukaalam mundunnadani aayana cheppaaru. paristhitulu kramangaa chakkabadutunnattu pradhaani modii chestunna prakatanalanu dollamataluga aayana kottivesaaru. jidipi vruddhi retu teevramgaa debbatintundani heccharinchaaru. ee samavesamlo maji aardhikamantri chidambaram kuudaa matladaru. notla raddu nirnayam teesukunna roju kabinet samavesaniki sambandhinchina recordule levani chidambaram aakshepinchaaru. desha charitralo notla raddu vanti prahasanam munupennaduu ledani aayana vyaakhyaaninchaaru. arbi pratishta kuudaa pramaadamlo padindani aandolana vyaktam chesaru. prabhutvaaniki, aarbiki madhya vibhedaalu untaayanee, ayithe aarbiini prabhutva saakhagaa gatamlo e prabhutvam kuudaa bhavinchaledani chidambaram duyyabattaaru. jidipi okasaatam taggina deshaniki 1.5 lakshala kotla roopaayalu nashtamani aayana annaru. pedda notla raddunu prabhutvam nalladhanampai yuddhamgaa cheppukunnadanii, raddayina notlanni byaankulloki vachinanduna indulo nalladhanam entho cheppaalani chidambaram demand chesaru. nalladhanam gurinchi prabhutvam atigaa chesina prachaaram desha pratishtanu debbateesindani aayana vyaakhyaaninchaaru. nagadu rahita vyavastha pratipaadananu kuudaa teevramgaa aakshepinchaaru. nagadu vadala kaardu upayoginchaalaa annadi prajalu vyaktigata ishtamani annaru. nalladhanampai poru antunna pradhaani, ee saari ingineering, medical callagello capitation pheejulanu nivaristara ani chidambaram savalu visiraaru.